Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: AB határozat, ABH 1999, 795, 798–780.; 10/2001. (IV. 12.) AB határozat, ABH 2001, 123, 130.]
Paragraph Index: 62

1. Annak megítélésénél, hogy a jogi környezet a termõföld tulajdonost, mint a gazdaság körültekintõ és megfontolt szereplõjét alapos okkal milyen magatartásra indíthatta, jelentõsége van a hatályban volt közösségi SPS rendeletnek. A közösségi SPS rendeletbõl az következett eredetileg, hogy az új tagállamok 2010 végéig alkalmazzák a SAPS támogatási rendszert, azt követõen pedig át kell állni az SPS támogatási rendszer valamelyik modelljére, az új tagállam választása szerint. Habár az átállás idõpontja bizonytalan volt, a 2010-es idõpont elõtti átállás lehetõsége az új tagállamok számára adott volt. Errõl az átállás évét megelõzõ év augusztus 1-jéig tájékoztatni kellett a Bizottságot [Rendelet 143b (9) cikk]. A Rendelet után, amely 2003. szeptember 29-én kelt, és a hivatalos lap 2003. október 21-i számában jelent meg, azzal lehetett reálisan számolni, hogy (történelmi bázissal, bármi is legyen a bázis, regionális felosztással, vagy a kettõ vegyítésével) az SPS modellt vezetik be Magyarországon 2010 végéig. Vagyis a piaci szereplõk – földtulajdonosok, bérlõk, termelõk – legalább 2003. október 21-tõl értesülhettek az SPS rendszerrõl, várható bevezetésérõl, ennek lehetséges hatásairól az általuk végzett tevékenységekre. A bázisidõszak mindig a múltra tekint vissza; a közösségi SPS lényege a termeléstõl elválasztott, önálló vagyoni értékû jog; így bármely bázisév mellett lehetnek olyan szerzõdések, amelyeket a múltra tekintõ bázisév kijelölése idõpontját megelõzõen kötöttek meg. Az újonnan piacra lépõ termelõnél viszont fontos lehet, hogy milyen támogatás, milyen magatartásra indíthatta, melyik évben.

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes